DGsamtflech vo da Stod Minga betrogt 31.041,91 Hekta. Minga is so nach Berlin, Hamburg, Köln, Dresdn und Bremen vo da Flech hea gseng dsextgresste Grossstod vo Deitschland. Vo diwa 310xa0km² entfoin 44,1 % af Gebaide und zuaghearige Freiflechn, 17,2 % af Vakeasflechn, 15,5 % af Landwirtschoftsflechn, 15,5 % af Eaholungsflechn, 4,1 % af Woidflechn, 1,3 % af Wossaflechn und weidare 2,2 % af Flechn mit andara Nutzung. DGrenz vo da Stod umfosst 118,9xa0km. Dgresste Ausdehnung vom Stodgebiet betrogt vo Noad noch Sid 20,7xa0km und vo Ost noch West 26,9xa0km.